

[image: C:\Users\marh\AppData\Local\Microsoft\Windows\Temporary Internet Files\Content.Outlook\3DQ1N8R9\LMST_auto_stor.jpg]

	11. september 2026



PRODUKTRESUMÉ

for

Trisulfin Vet., tyggetabletter 100 mg/500 mg


0.	D.SP.NR.
34627

1.	VETERINÆRLÆGEMIDLETS NAVN
Trisulfin Vet.

Lægemiddelform: Tyggetabletter
Styrke(r): 100 mg/500 mg

2.	KVALITATIV OG KVANTITATIV SAMMENSÆTNING
Hver tablet indeholder:

Aktive stoffer:
Trimethoprim		100 mg
Sulfadiazin		500 mg

Hjælpestoffer:

	Kvalitativ sammensætning af hjælpestoffer og andre bestanddele 

	Povidon K30

	Majsstivelse 

	Natriumlaurylsulfat 

	Natriumstivelsesglycolat (type A)

	Magnesiumstearat

	Kyllingearoma 

	Gær (tørret)



[bookmark: _Hlk149920904]Råhvid til lysebrun, brunplettet, rund og konveks tablet med en krydsformet delekærv på den ene side. Tabletten kan deles i 2 eller 4 lige store dele.




3.	KLINISKE OPLYSNINGER

3.1	Dyrearter, som lægemidlet er beregnet til
Hund og kat.

3.2	Terapeutiske indikationer for hver dyreart, som lægemidlet er beregnet til
Til behandling af:
· luftvejsinfektioner, herunder lungebetændelse (pneumoni), bronkitis, betændelse i svælget (faryngitis) og betændelse i mandlerne (tonsillitis) 
· infektioner i mave-tarm-kanalen, herunder mavekatar (gastritis), mave-tarm-katar (gastroenteritis) og tarmbetændelse (enteritis) 
· infektioner i urinveje og kønsorganer, herunder blærebetændelse (cystitis), urinrørsbetændelse (uretritis), nyrebetændelse (nefritis), skedebetændelse (vaginitis) og livmoderbetændelse (metritis)
· hudinfektioner, herunder byld mellem tæerne, hudbetændelse og betændte sår 
· øjen- og øreinfektioner
· brystkirtelbetændelse (mastitis)

3.3	Kontraindikationer
Må ikke anvendes i tilfælde af overfølsomhed over for de aktive stoffer (eller andre sulfonamider) eller over for et eller flere af hjælpestofferne.
Må ikke anvendes i tilfælde af svært nedsat lever- eller nyrefunktion eller forstyrret blodsammensætning (bloddyskrasi).

3.4	Særlige advarsler
Må ikke anvendes til dyr på mindre end 10 kg. Små tabletter kan fås til behandling af små hunde eller katte.

Der er påvist krydsresistens mellem sulfadiazin og andre sulfonamider. Anvendelse af veterinærlægemidlet bør overvejes omhyggeligt, når følsomhedstest har vist resistens over for sulfonamider, da virkningen kan være reduceret.

P. aeruginosa og Enterococcus spp. er naturligt resistente over for trimethoprim/sulfadiazin-kombinationen.

3.5	Særlige forholdsregler vedrørende brugen

Særlige forholdsregler vedrørende sikker brug hos de dyrearter, som lægemidlet er beregnet til
Ved langsigtet behandling er regelmæssig hæmatologisk undersøgelse nødvendig. 

Tilstrækkelig hydrering under behandlingen skal sikres for at forebygge nyresygdomme som følge af krystallisering i urin.

Anvendelse af veterinærlægemidlet bør baseres på identifikation af og følsomhedstest for målpatogenet/målpatogenerne. Hvis dette ikke er muligt, bør behandlingen baseres på epidemiologiske oplysninger og viden om målpatogenernes (målsygdomsfremkaldernes) følsomhed på lokalt/regionalt niveau.

Brug af veterinærlægemidlet bør ske i overensstemmelse med officielle nationale og regionale antimikrobielle politikker.

Rutinemæssig brug af systemiske antibiotika mod tarminfektioner anbefales ikke.

Der bør anvendes smalspektrede antibiotika med en lav risiko for selektion for antimikrobiel resistens som førstelinjebehandling, hvor følsomhedstest tyder på sandsynlig effekt ved denne tilgang.
Denne antimikrobielle kombination bør kun anvendes, hvor diagnostisk testning har indikeret et behov for samtidig administration af begge aktive stoffer.

Tabletterne er tilsat et smagsstof. Opbevar tabletterne utilgængeligt for dyrene for at undgå utilsigtet indtagelse.

Særlige forholdsregler for personer, der administrerer veterinærlægemidlet til dyr
Trimethoprim, sulfonamider og natriumlaurylsulfat kan medføre overfølsomhedsreaktioner efter hudkontakt eller utilsigtet indtagelse. Personer med kendt overfølsomhed over for disse stoffer bør undgå direkte kontakt med veterinærlægemidlet, herunder hånd til mund-kontakt.
Hvis du efter eksponering udvikler symptomer som f.eks. hududslæt, skal du søge lægehjælp og vise indlægssedlen eller etiketten til lægen.
Vask hænder efter brug.

Dette veterinærlægemiddel kan medføre bivirkninger i mave-tarm-kanalen, herunder kvalme og diarré, især hos børn.
Der skal udvises forsigtighed for at undgå utilsigtet indtagelse.
Tabletterne bør opbevares utilgængeligt for børn, så de ikke kan få adgang til veterinærlægemidlet.
Delte tabletter bør lægges tilbage i blisterpakningen, som lægges ind i den ydre pakning.
I tilfælde af utilsigtet indtagelse skal der straks søges lægehjælp, og indlægssedlen eller etiketten bør vises til lægen.

Særlige forholdsregler vedrørende beskyttelse af miljøet
Ikke relevant.

3.6	Bivirkninger
[bookmark: _Hlk66891708]Hunde og katte:

	Ikke kendt 
(hyppigheden kan ikke estimeres ud fra forhåndenværende data)  
	Keratokonjunktivitis sicca (tørre øjne)1
Knoglemarvsdepression2
Nyresygdom3 
Overfølsomhedsreaktioner



1 	Hos hunde, ved langvarig brug.
2 	Ved langvarig brug af høje doser kan reversibel hæmning af det hæmatopoietiske (bloddannende) system forekomme.
3 	Ved langvarig brug af høje doser kan krystallisering i nyrerne forekomme. 

Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller dennes lokale repræsentant eller til den nationale kompetente myndighed via det nationale indberetningssystem. Se indlægssedlen for de relevante kontaktoplysninger. 

3.7	Anvendelse under drægtighed, laktation eller æglægning
Veterinærlægemidlets sikkerhed under drægtighed og diegivning er ikke fastlagt.

Drægtighed og diegivning: 
Laboratorieundersøgelser af mus har afsløret føtotoksiske virkninger ved langvarig brug, dvs. fostermisdannelser. Må kun anvendes i overensstemmelse med den ansvarlige dyrlæges vurdering af benefit/risk-forholdet.

3.8	Interaktion med andre lægemidler og andre former for interaktion
Paraaminobenzoesyre-derivater kan reducere virkningen af veterinærlægemidlet.
Gelatine, albumin og serum kan påvirke veterinærlægemidlet negativt som følge af en mulig binding med sulfadiazin.
Phenylbutazon og salicylater øger virkningen af sulfonamider. 
Sulfonamider reducerer virkningen af antikoagulantia (blodfortyndende midler).

3.9	Administrationsveje og dosering
Oral anvendelse.

[bookmark: _Hlk216197403][bookmark: _Hlk148339773]Doseringen er 2,5 mg trimethoprim og 12,5 mg sulfadiazin pr. kg legemsvægt to gange dagligt i minimum 5 dage. For visse indikationer kan længere behandling være nødvendigt.

Ved hudinfektioner forårsaget af stafylokokker anbefales behandling i 5-6 uger.

Den relevante behandlingsvarighed bør vælges ud fra det kliniske behov og det behandlede dyrs bedring. Der skal tages hensyn til målvævets tilgængelighed og målpatogenets karakteristika.

For at sikre korrekt dosering bør legemsvægten bestemmes så nøjagtigt som muligt.
Ved dosering af 2,5 mg trimethoprim og 12,5 mg sulfadiazin pr. kg legemsvægt bruges det antal tabletter, der er angivet i tabellen nedenfor.

Doseringseksempel:
[bookmark: _Hlk231926900]
	Legemsvægt (kg)
	Antal tabletter

	
	Morgen
	Aften

	>10 - 20    
	½
	½

	20,1 - 30
	¾
	¾

	30,1 - 40
	1
	1

	40,1 - 50
	1 ¼
	1 ¼

	50,1 - 60
	1 ½
	1 ½

	60,1 - 70
	1 ¾
	1 ¾

	70,1 - 80
	2
	2



Tabletterne kan deles i 2 eller 4 lige store dele for at sikre nøjagtig dosering. 

[image: Ein Bild, das Zeichnung, Entwurf, Lineart, Clipart enthält.

KI-generierte Inhalte können fehlerhaft sein.]

Halve: Tryk tommelfingrene ned på begge sider af tabletten. 
Kvarte: Tryk tommelfingeren ned på midten af tabletten.

3.10	Symptomer på overdosering (og, hvis relevant, nødforanstaltninger og modgift)
I tilfælde af overdosering er der ikke andre kendte bivirkninger end dem, som er angivet i pkt. 3.6.

3.11	Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens
Ikke relevant.

3.12	Tilbageholdelsestid(er)
Ikke relevant.


4.	FARMAKOLOGISKE OPLYSNINGER

4.1	ATCvet-kode
QJ01EW10

4.2	Farmakodynamiske oplysninger
Virkningsspektret for lægemiddelkombinationen svarer til virkningsspektret for sulfonamider. 
Effekten er således rettet mod adskillige grampositive og gramnegative bakterier.

Sulfadiazin tilhører gruppen af sulfonamider, trimethoprim tilhører gruppen af diaminopyrimidiner.
Begge aktive stoffer har en hæmmende virkning på folsyremetabolismen i mikroorganismer på to forskellige stadier (sekventiel effekt). Blokering af de enkelte trin forstyrrer nukleinsyre- og proteinsyntesen hos følsomme bakterier.

Sulfadiazin hæmmer inkorporeringen af p-aminobenzoesyre (PABA) i dihydrofolsyre.
Sulfadiazin konkurrerer specifikt med PABA om enzymet dihydroproteosyntetase; denne selektive bakteriostatiske aktivitet afhænger af forskellen i dannelsen af folsyre i bakterie- og pattedyrceller. Følsomme mikroorganismer syntetiserer folsyre, hvorimod pattedyrceller bruger allerede dannet folsyre.
Trimethoprim hæmmer selektivt enzymet dihydrofolatreduktase, hvilket forhindrer konverteringen af dihydrofolsyre til tetradihydrofolsyre.

Sulfonamidresistens-gener er forbundet kromosomalt (folP-gener) eller ekstrakromosomalt, f.eks. til integron 1 (sul1-gener) og plasmider (sul2-gener). Resultatet af ekspressionen af disse gener er en ændring i strukturen af enzymet dihydropteroatsyntetase, så sulfonamider mister deres evne til at binde og deres virkningsmekanisme forstyrres. Der er gensidig krydsresistens i sulfonamidgruppen.

Trimethoprimresistens-gener (dfr-gener) er forbundet kromosomalt eller ekstrakromosomalt, f.eks. på integron 1 og 2 eller på transposoner. Ekstrakromosomale dfr-gener er delt i to undergrupper. For nuværende er mere end 30 dfr-gener beskrevet. Deres virkning manifesterer sig ved en ændring i strukturen af enzymet dihydrofolatreduktase og dets følsomhed over for trimethoprim. Kromosomalt forbundet resistens manifesterer sig enten ved overproduktion af dihydrofolatreduktase eller tab af funktion af thymidylatsyntase-enzymet.

4.3	Farmakokinetiske oplysninger
Sulfadiazin og trimethoprim absorberes rimelig godt efter oral administration. 
Trimethoprim og sulfadiazin fordeles godt i urin, galde, lever, lunger, mave-tarm-kanal og synovialvæske. 

Sulfadiazin metaboliseres intensivt ved oxidering og acetylering til 5 inaktive metabolitter. Trimethoprim metaboliseres ved N-oxidering, O-demetylering og alfa-hydroxylering.
Halveringstiden for trimethoprim hos hunde er ca. 3 timer.

Trimethoprim udskilles uomdannet i mælk, urin og fæces.
Størstedelen af sulfadiazin udskilles via nyrerne, dels uomdannet, dels som en metabolit (hos hunde i hydroxyleret form).


5.	FARMACEUTISKE OPLYSNINGER

5.1	Væsentlige uforligeligheder
Ikke relevant.

5.2	Opbevaringstid
Opbevaringstid for veterinærlægemidlet i salgspakning: 4 år.

5.3	Særlige forholdsregler vedrørende opbevaring
Der er ingen særlige krav vedrørende opbevaringsforhold for dette veterinærlægemiddel.
Tiloversblevne tabletdele bør opbevares i blisterpakningen og gives ved næste administration.

5.4	Den indre emballages art og indhold
Blisterkort af PVC/PE/PVDC-aluminium med 10 tabletter i hver.

Pakningsstørrelser:
Æske med 1, 3, 5 eller 10 blisterkort á 10 tabletter.

Ikke alle pakningsstørrelser er nødvendigvis markedsført.



5.5	Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf
Lægemidler må ikke bortskaffes sammen med spildevand eller husholdningsaffald. 
Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.

6.	NAVN PÅ INDEHAVEREN AF MARKEDSFØRINGSTILLADELSEN
[bookmark: _Hlk239860516]CP-Pharma Handelsgesellschaft mbH
Ostlandring 13
31303 Burgdorf
Tyskland

7.	MARKEDSFØRINGSTILLADELSESNUMMER (-NUMRE)
74077

8.	DATO FOR FØRSTE TILLADELSE
11. september 2026

9.	DATO FOR SENESTE ÆNDRING AF PRODUKTRESUMÉET
-

10.	KLASSIFICERING AF VETERINÆRLÆGEMIDLER
[bookmark: _Hlk239860535]B
Der findes detaljerede oplysninger om dette veterinærlægemiddel i EU-lægemiddeldatabasen (https://medicines.health.europa.eu/veterinary).

